nahid-hub/BLUGE-bengali-wikipedia-section-title-prediction huggingface dataset:
একটি মৌলিক আদর্শগত পদ্ধতি, ১৯৬০ এর দশকের শেষের দিকে এবং ১৯৭০ এর দশকের গোড়ার দিকে তাঁর লেখা ছিল। এটিকে কখনও কখনও জেমস হিলম্যান "কাল্পনিক স্কুল" বলেছেন। স্যামুয়েলসের মতানুসারে (১৯৮৫), মারে স্টেইন, রাফায়েল লোপেজ-পেদ্রাজা এবং ওল্ফগ্যাং জিগেরিখ এর অনুসারী ছিলেন। থমাস মুরও হিলম্যানের কিছু রচনা দ্বারা প্রভাবিত হয়েছিলেন। আলাদাভাবে কাজ করে অন্যান্য মনোবিজ্ঞানীরাও মৌলিক আদর্শগত মনোবিজ্ঞানের দৃঢ় পন্থা তৈরি করেছেন। মাইথোপোয়েটিসিস্টরা এবং মনোচিকিৎসকরা, যেমন ক্লারিশা পিঙ্কোলা এস্টেস, বিশ্বাস করেন জাতিগত এবং আদিম মানুষ মৌলিক আদর্শগত মনোবিজ্ঞানের প্রবর্তক। তারা তাদের গান, গল্প, স্বপ্ন-গল্প, শিল্প ও আচার-অনুষ্ঠানগুলিতে দীর্ঘ দিন ধরে আত্মার যাত্রাপথ বর্ণনা করেছে। মেরিয়ন উডম্যান প্রত্নতাত্ত্বিক মনোবিজ্ঞান সম্পর্কিত নারীবাদী দৃষ্টিভঙ্গির প্রস্তাব দেন। পৌরাণিক/মৌলিক আদর্শগত মনোবিজ্ঞানের স্রষ্টাদের কেউ কেউ কল্পনা করেছেন, "স্বয়ং" যৌথ অবচেতনের মূল আদর্শ নয়, যেটি জুঙ্গ ভেবেছিলেন। বরং প্রতিটি মৌলিক আদর্শকে সমান মান দিয়েছেন তাঁরা। অন্যরা, যাঁরা মৌলিক আদর্শগত মনোবিজ্ঞানের আধুনিক পূর্বসূরি (যেমন এস্তেস), "স্বয়ং"কে এমন জিনিষ হিসেবে ভাবেন যে ধারণ করে এবং তবুও অন্য সমস্ত মৌলিক আদর্শ দ্বারা আবৃত হয়, একে অপরকে জীবন দেয়।

ডগলাস জিলেটের সাথে সহ-রচনায় রবার্ট এল. মুর পাঁচটি বইয়ের একটি ক্রমে মানব-মানসিকতায় মৌলিক আদর্শের বিভিন্ন স্তরের সন্ধান করেছেন, যা মার্কিন যুক্তরাষ্ট্রে পুরুষদের আন্দোলনে গুরুত্বপূর্ণ ভূমিকা পালন করেছে। মুর গণনা অধ্যয়ন করেছেন, তাই তিনি একটি কম্পিউটারের হার্ডওয়্যার (এটির স্থির উপাদানগুলি) কে মানুষের মানসিকতার মৌলিক আদর্শগত স্তরের রূপক হিসাবে ব্যবহার করেছেন। ব্যক্তিগত অভিজ্ঞতাগুলি মানুষের মানসিকতার মৌলিক আদর্শগত স্তরের উপলব্ধিকে প্রভাবিত করে, তবে ব্যক্তিগতকৃত অহং চেতনাকে কম্পিউটার সফ্টওয়্যারের সাথে তুলনা করা যেতে পারে।

সঠিক অনুচ্ছেদ শিরোনাম কোনটি?
titleA. মূল আদর্শ
titleB. মৌলিক আদর্শগত
titleC. জ্ঞানী বৃদ্ধ/বৃদ্ধা
titleD. মনঃসমীক্ষণ
উত্তর: titleB
ম্যাকডোনাল্ড’স কোম্পানীটির সদর দফতর যুক্তরাষ্ট্রের ইলিনয়িস অঙ্গরাজ্যের ওক ব্রুকে অবস্থিত। ১৯৪০ সালে কোম্পানীটি রিচার্ড এবং মরিস ম্যাকডোনাল্ড ভ্রাতৃদ্বয়ের মাধ্যমে যাত্রা শুরু করে। ১৯৪৮ সালের মধ্যেই প্রতিষ্ঠানটি হ্যামবার্গার বা বার্গার ব্যবসায় "পূর্ণাঙ্গ উৎপাদন কলাকৌশল নীতি" অবলম্বন করে ব্যাপক স্বীকৃতি অর্জন করে। ১৯৫৫ সালে "রে ক্রোক" ফ্র্যানচাইজ এজেন্ট বা বিশেষ অধিকারপ্রাপ্ত কর্মী হিসেবে উক্ত প্রতিষ্ঠানে যোগদান করেন। তিনি পরবর্তীকালে ম্যাকডোনাল্ড ভাইদের কাছ থেকে প্রতিষ্ঠানটির সমূদয় শেয়ার কিনে নেন। তাঁর পরিচালনায় এটি বিশ্বের সর্বত্র ব্যাপক সফলতার মুখ দেখে।

বিশেষ অধিকার ও দায়িত্বপ্রাপ্ত প্রতিষ্ঠানের কাছ থেকে ভাড়া, রয়্যালিটি এবং ফি পরিশোধসহ কোম্পানীর পরিচালিত রেস্তোরাঁ থেকে এর রাজস্ব সংগৃহীত হয়। ম্যাকডোনাল্ডের রাজস্ব গত ৩ বছরে ২৭% বৃদ্ধি পেয়ে ২০০৭ সালের শেষে ২২.৮ বিলিয়ন ডলারে এসে পৌঁছায়। এছাড়াও, ৯% রাজস্ব বৃদ্ধি পেয়ে পরিচালনা বাবদ আয় হয় ৩.৯ বিলিয়ন ডলারে।
১৯৬৫ সালে কোম্পানীটি স্টক এক্সচেঞ্জে তালিকাভূক্ত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিশ্বায়নের প্রতীক
titleC. বিক্রিত খাদ্যসামগ্রী
titleD. পরিচালনা
উত্তর: titleD
জগন্নাথ বিশ্ববিদ্যালয়ের পূর্বনাম জগন্নাথ কলেজ। এই নামেই বিংশ শতাব্দীর অধিকাংশ সময় জুড়ে পরিচিত ছিল। ১৮৫৮ সালে ঢাকা ব্রাহ্ম স্কুল নামে এর প্রতিষ্ঠা হয়। ১৮৭২ সালে এর নাম বদলে জগন্নাথ স্কুল করা হয়। বালিয়াটির জমিদার কিশোরীলাল রায় চৌধুরী তার বাবার নামে জগন্নাথ স্কুল নামকরণ করেন।

১৮৮৪ সালে এটি একটি দ্বিতীয় শ্রেণীর কলেজে ও ১৯০৮ সালে প্রথম শ্রেণীর কলেজে পরিণত হয়। ১৯২১ সালে ঢাকা বিশ্ববিদ্যালয় প্রতিষ্ঠা শুরু হলে জগন্নাথ কলেজের স্নাতক কার্যক্রম বন্ধ করে দেয়া হয়। জগন্নাথ বিশ্ববিদ্যালয়ের ডিগ্রির শিক্ষার্থী, শিক্ষক, গ্রন্থাগারের বই পুস্তক, জার্নাল ঢাকা বিশ্ববিদ্যালয়ে স্থানান্তর করা হয়। পুরানো ঢাকার নারী শিক্ষায় বাধা দূর করতে ১৯৪২ সালে সহশিক্ষা চালু করা হয়। ১৯৪৮ সালে তা বন্ধ করে দেয়া হয়। পরে ১৯৪৯ সালে আবার এ কলেজে স্নাতক পাঠ্যক্রম শুরু হয়। ১৯৬৩ সালে অধ্যক্ষ সাইদুর রহমান পুনরায় কো-এডুকেশন চালু করেন। ১৯৬৮ সালে এটিকে সরকারীকরণ করা হয়, কিন্তু পরের বছরেই আবার এটি বেসরকারী মর্যাদা লাভ করে।
২০০৫ সালে জাতীয় সংসদে জগন্নাথ বিশ্ববিদ্যালয় আইন-২০০৫ পাশের মাধ্যমে এটি পুর্ণাঙ্গ বিশ্ববিদ্যালয়ে রূপান্তরিত হয়। বর্তমানে মোট ছয়টি অনুষদের অধীনে ৩৬ টি বিভাগের ও ২টি ইন্সিটিউটের মাধ্যমে এখানে শিক্ষা কার্যক্রম চলছে। ২০শে অক্টোবর জগন্নাথ বিশ্ববিদ্যালয় দিবস।

সঠিক অনুচ্ছেদ শিরোনাম কোনটি?
titleA. কেন্দ্রীয় খেলার মাঠ ও শরীরচর্চা কেন্দ্র
titleB. অনুষদসমূহ
titleC. আবাসিক হল
titleD. ইতিহাস
উত্তর: titleD
১৮১৯ সালের ১১ ডিসেম্বর ইবরাহিম পাশা কায়রো ফিরে সেন। ফেরার পর তিনি মিশরীয় সেনাবাহিনীকে ইউরোপীয় রীতিতে গড়ে তোলার দায়িত্বে থাকা ফরাসি কর্নেল সেভ কে (সুলাইমান পাশা) কার্যকর সমর্থন দেন। ১৮২৪ সালে সুলতান দ্বিতীয় মাহমুদ কর্তৃক মুহাম্মদ আলি মুরিয়ার গভর্নর হন। মাহমুদ চাইছিলেন যাতে গ্রীকদেরকে বিদ্রোহ দমনের জন্য প্রশিক্ষিত মিশরীয় বাহিনীকে ব্যবহার করা যায়। ইতিপূর্বে গ্রীকরা উসমানীয় বাহিনীকে পরাজিত করেছিল।

ইবরাহিমকে পেলোপনেসে একটি স্কোয়াড্রন ও ১৭,০০০ সৈনিকের একটি বাহিনী দিয়ে পাঠানো হয়। ১৮২৪ সালের ৪ জুলাই তারা যাত্রা করেন। তবে প্রথম কয়েক মাস তারা বেশিদূর অগ্রসর হতে পারেনি। গ্রিক ফায়ার শিপের হুমকি থাকায় তিনি মুরিয়ার দিকে আগাতে পারছিলেন না। গ্রিক নাবিকরা বেতনের দাবিতে বিদ্রোহ করার পর তিনি ১৮২৫ সালের ২৬ ফেব্রুয়ারি মোডন অবতরণ করতে সক্ষম হন। ইউরোপীয়দের হস্তক্ষেপের আগপর্যন্ত তিনি মুরিয়ায় ছিলেন।

গ্রীকদের তিনি খোলা মাঠের যুদ্ধে পরাজিত করেছিলেন। মিসোলোনগির অবরোধের ফলে ক্ষতি হওয়া সত্ত্বেও ১৮২৬ সালের ২৪ এপ্রিল তিনি এর সফল পরিসমাপ্তি ঘটান। কিন্তু মানি উপদ্বীপে তিনি পরাজিত হন। গ্রিক গেরিলারা তার বাহিনীকে পর্যুদস্ত করে। এ কারণে পাল্টা পদক্ষেপ হিসেবে তিনি এখানকার অনেককে বন্দী করে দাস হিসেবে মিশরে পাঠিয়ে দেন। এসকল পদক্ষেপের পর ইউরোপীয়রা হস্তক্ষেপ করে এবং ব্রিটেন, ফ্রান্স ও রাশিয়া নৌ বাহিনী পাঠায়। ইউরোপীয়দের বিজয়ের পর ইবরাহিম পাশা পিছু হটে আসেন।

সঠিক অনুচ্ছেদ শিরোনাম কোনটি?
titleA. প্রারম্ভিক কর্মজীবন
titleB. মুরিয়ায় অভিযান
titleC. শেষ জীবন
titleD. সিরিয়ান অভিযান
উত্তর: titleB
১৯৬৯ সালে আপার মিশরে একটি হাতে লেখা গ্রীক পার্চমেন্ট আবিস্কৃত হয় যা ৪০০খ্রিষ্টাব্দের। এটি এখন কোডেক্স ম্যানিচাইকাস কোলনেনসিস হিসাবে আখ্যায়িত, কারণ এটি কোলন বিশ্ববিদ্যালয়ে সংরক্ষিত আছে। মানির ধর্মীয় শিক্ষা সম্পর্কে তথ্যের মধ্যে রয়েছে মানির কর্মজীবন এবং আধ্যাত্মিক উন্নতির একটি হ্যাজিওগ্রাফিক বিবরণ এবং তার লেখা সম্বলিত টুকরো। এটি এখন মানি সম্পর্কে ঐতিহাসিক তথ্যের সবচেয়ে নির্ভরযোগ্য উৎস হিসাবে বিবেচিত হয়।অন্যান্য মধ্যযুগীয় এবং প্রাক-মধ্যযুগীয় বিবরণগুলি হয় কিংবদন্তী না হয় হ্যাজিওগ্রাফিক্যাল, যেমন ইবনে আল-নাদিমের ফিরিস্তি, আল-বিরুনির উদ্দিষ্ট, বা চতুর্থ শতাব্দীর অ্যাক্টা আরচেলাইয়ের মতো ম্যানিচিয়ান বিরোধী তর্কশাস্ত্র। মধ্যযুগীয় বিবরণগুলোর মধ্যে ইবনে আল নাদিমের মানির জীবন ও শিক্ষাদান বিবরণটি সাধারণত সবচেয়ে নির্ভরযোগ্য এবং সম্পূর্ণ বলা হয়। উল্লেখযোগ্যভাবে, "তৃতীয় রাষ্ট্রদূত" এর (অন্যান্য বিবরণী বিশিষ্ট) চিত্রটি কেবলমাত্র "বসির" নামটির সংক্ষিপ্তভাবে উল্লেখ করা হয়েছে, "সুসংবাদদাতা" হিসেবে এবং "ম্যানি দ্য পেইন্টার" এর শীর্ষগুলি (যা অন্যান্য ইসলামী বিবরণীতে প্রায় পুরোপুরি "ধর্মের প্রতিষ্ঠাতা" দ্বারা প্রতিস্থাপন) সম্পূর্ণ অনুপস্থিত।

সঠিক অনুচ্ছেদ শিরোনাম কোনটি?
titleA. জীবন
titleB. কাজ
titleC. পশ্চিমে মৃত প্রাচীন খ্রিস্টানদের বিবরণ
titleD. উৎস
উত্তর: titleD
রাউফুন বসুনীয়া কুড়িগ্রাম জেলা'র রাজারহাট উপজেলা'র পাইকপাড়া গ্রামে জন্মগ্রহণ করেন।
তার বাবার নাম নজরুল ইসলাম। তিনি একজন প্রাথমিক বিদ্যালয়ের শিক্ষক ছিলেন। মা ফিরোজা বেগম ছিলেন গৃহিণী। রাউফুন পাঙ্গারানী লক্ষীপ্রিয়া উচ্চ বিদ্যালয় থেকে মাধ্যমিক ও কারমাইকেল কলেজ থেকে উচ্চ মাধ্যমিক শিক্ষা লাভ করেন। তারপর তিনি ঢাকা বিশ্ববিদ্যালয় এর সমাজবিজ্ঞান বিভাগে ভর্তি হন। স্নাতক শেষ করে একই বিভাগে স্নাতকোত্তরে ভর্তি হন। ১৯৮৫ সালেই মাস্টার্স পরীক্ষার্থী ছিলেন । বাবা প্রাথমিক বিদ্যালয়ের শিক্ষক নজরুল ইসলামের স্বপ্ন প্রায় যখন সত্যি হতে চলেছে, তখনই ঘাতকের তপ্ত বুলেট কেড়ে নেয় তার প্রাণ ।

সঠিক অনুচ্ছেদ শিরোনাম কোনটি?
titleA. সমাধি
titleB. বসুনীয়া পরিবার
titleC. জন্ম ও শিক্ষালাভ
titleD. আন্দোলন ও মৃত্যুবরণ
উত্তর: titleC
দিয়েন বিয়েন ফু মূলত মুরঙ থান উপত্যকার মাঝে অবস্থিত, যা ২০ কিলোমিটার দীর্ঘ এবং ৬ কিলোমিটার প্রস্থের একটি জলাধার, এটিকে মাঝেমাঝেই "হৃদয় আকৃতির" হিসেবে বর্ণনা করা হয়। এটি দিয়েন বিয়েন প্রদেশের পশ্চিমে অবস্থিত। এটি দিয়েন বিয়েনের রাজধানী এবং এটি লাওস বর্ডার থেকে মাত্র ১০ কিলোমিটার দূরে অবস্থিত। ২০০৪ সালে নতুন প্রদেশ সৃষ্টির পূর্বে, এটি লাই চাও প্রদেশের অংশ ছিল। ভিয়েতনাম সরকার ১৯৯২ সালে দিয়েন বিয়েন ফুকে শহরের মর্যাদা দেয় এবং ২০০৩ সালে এটিকে নগর হিসেবে স্বীকৃতি দেয়।

সঠিক অনুচ্ছেদ শিরোনাম কোনটি?
titleA. দিয়েন বিয়েন ফুর অবরোধ (১৯৫৪)
titleB. পরিবহন
titleC. ভিয়েতনামে অবস্থান
titleD. জনসংখ্যা
উত্তর: titleC
কিশোর আলো বাংলাদেশের একটি শিশু কিশোর প্রধান ম্যাগাজিন। ২০১২ সালে "প্রথম আলো কিশোর নববর্ষ সংখ্যা ১৪১৯" প্রথম প্রকাশিত হয়। এরপর ২০১৩ সালের এপ্রিল মাসে প্রকাশিত হয় "প্রথম আলো কিশোর নববর্ষ সংখ্যা ১৪২০।" এরপর ২০১৩ সালের অক্টোবর থেকে এটি নিয়মিত প্রকাশিত হচ্ছে।ম্যাগাজিনটি শিশু-কিশোর দের জন্য শিশুতোষ বিভিন্ন বিষয় ছাপিয়ে থাকে। প্রতিমাসের ৫ তারিখে ম্যাগাজিনটি প্রকাশিত হয়।

সঠিক অনুচ্ছেদ শিরোনাম কোনটি?
titleA. কিআ উৎসবে দুর্ঘটনা
titleB. সামাজিক প্রকল্পসমূহ
titleC. কিশোর আলো
titleD. গণিত অলিম্পিয়াড
উত্তর: titleC
১৯৭১ সালের ৫ মে মুক্তিযোদ্ধাদের আক্রমণে শাহবাজপুর পাকসেনা ক্যাম্পে ৯ জন পাকসেনা নিহত হয়। সরাইলের কালীকচ্ছ বাজারে মুক্তিযোদ্ধাদের মাইন বিস্ফোরণে দুটি গাড়ি বিধ্বস্ত হয়ে পাকবাহিনীর কয়েকজন অফিসার ও সরাইলের শান্তি কমিটির চেয়ারম্যান নিহত হন। 
১৯৭১ সালে সরাইল উপজেলার বিটঘরে ৭০ জন লোক পাকবাহিনীর হাতে নিহত হয়।
মুক্তিযুদ্ধের স্মরণে এখানে ৩ টি স্মৃতিস্তম্ভ স্থাপন করা হয়েছে - বিটঘর স্মৃতিস্তম্ভ, সরাইল ডিগ্রি কলেজ মাঠের স্মৃতিস্তম্ভ, শহীদ মুক্তিযোদ্ধা শেখ মেজবাহউদ্দিন স্মৃতিস্তম্ভ। তাছাড়া স্মৃতিসৌধ রয়েছে ৪ টি - অাঁখিতারা স্মৃতিসৌধ, নোয়াগাঁও স্মৃতিসৌধ, কালীকচ্ছ-বারিউড়া সড়ক স্মৃতিসৌধ, শাহবাজপুর ইউপি অফিস স্মৃতিসৌধ।


সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. মুক্তিযুদ্ধে সরাইল
titleC. উল্লেখযোগ্য প্রাণী
titleD. আয়তন
উত্তর: titleB
১৯৯০ সালে পিরামিড নির্মাতাদের সমাধি পাওয়া যায়, ২০০৯ সালে এর পাশে অতিরিক্ত একটি কবরস্থান আবিষ্কৃত হয়। তাদের মৃতদেহ মমি করা ছিলো না কিন্তু পরবর্তী জীবনের জন্য তাদের কবরে মদ এবং রুটি দেওয়া হয়েছিলো। সমাধিগুলোর পিরামিডের এত কাছে এবং কবর দেওয়ার পদ্ধতি যে তত্ত্ব সমর্থন করে তা হচ্ছে এরা বেতনভোগী শ্রমিক ছিলো, দাস নয় এবং তারা তাদের কাজের দ্বারা সম্মান অর্জন করতে সমর্থ হয়। তবে প্রথমদিকে এই কংকালগুলোকে দাস হিসেবে ভাবা হয়েছিলো। সাধারণের বিশ্বাস দাসেরা এটা নির্মাণ করেছে কারণ জনপ্রিয় হলিউড ছায়াছবি উপর ভিত্তি করে মূল প্রত্নতাত্ত্বিক ও নৃতাত্ত্বিক মতে জোরপূর্বক শ্রম ছাড়া তারা এটা কখনোই নির্মাণ করতে পারতো না। সমাধি থেকে প্রাপ্ত নমুনা ইঙ্গিত করে যে পিরামিড গড়ে তুলতে ১০০০০ শ্রমিক প্রায় ত্রিশ বছর ধরে তিন মাসের বদল ডিউটি করে। অধিকাংশ শ্রমিক দরিদ্র পরিবারের সন্তান। শ্রমিকদের জন্য খামার থেকে দৈনিক ২১টি গবাদি পশু এবং ২৩টি ভেড়া সরবরাহ করা হতো। বিশেষজ্ঞ যেমন স্থপতি, মেসন, ধাতবকর্মী, সুতোরমিস্ত্রীদের রাজা সবথেকে দক্ষদের বেছে নিয়ে স্থায়ীভাবে নিযুক্ত করতেন।

সঠিক অনুচ্ছেদ শিরোনাম কোনটি?
titleA. শ্রমিকদের' গ্রাম
titleB. পিরামিড নির্মাতাদের সমাধি
titleC. নতুন রাজত্ব
titleD. পূর্ব প্রান্তর
উত্তর: titleB
এক্সটার বিশ্ববিদ্যালয় থেকে শিক্ষকতা করার যোগ্যতা লাভ করেন। ক্রিকেট খেলা থেকে অবসর নেয়ার পর শিক্ষকতা পেশায় চলে আসেন। এ প্রসঙ্গে তিনি বলেন, আমি জানতাম না আমাকে কি করতে হবে। আমি কখনো ভাবিনি যে আমি এতে যুক্ত হবো। এমনকি গত ১৬ বছর ধরেও শিক্ষকতা পেশায় যোগদানের কোন চিন্তা করিনি। আমি রয়্যাল মেরিনসে যোগ দিতে চেয়েছিলাম। কিন্তু, আমার পিঠের ব্যথার সমস্যায় তা হয়ে উঠেনি। অবসর নেয়ার পর ফোনকলে শিক্ষকতা পেশায় চলে আসি। বর্তমানে আমি প্রধানশিক্ষকের দায়িত্বে রয়েছি।

মিলফিল্ড স্কুলে ক্রিকেটের প্রধান দায়িত্বে ছিলেন রিচার্ড এলিসন। ২০০১ সালে এলিসন বিদ্যালয় ক্রিকেট শীত মৌসুমের প্রথমার্ধ্বে আয়োজনের বিষয়ে নিজ মতামত পেশ করেন। এ প্রসঙ্গে তিনি উত্তরোত্তর পরীক্ষার প্রভাব বিশেষতঃ শেষদিকে এএস লেভেল আয়োজনের বিরূপ প্রভাব জানান। এছাড়াও, তিনি শারীরিক শিক্ষা বিষয়ে পড়াতেন ও বোর্ডারদের হাউজমাস্টারের দায়িত্ব পালন করেন। 

সঠিক অনুচ্ছেদ শিরোনাম কোনটি?
titleA. অবসর
titleB. শিক্ষকতা
titleC. ওয়েস্ট ইন্ডিজ গমন
titleD. টেস্ট ক্রিকেট
উত্তর: titleB
অরুণাচল প্রদেশের ইতিহাসের মতো অনিনির ইতিহাস নিয়েও ধোঁয়াশা আছে। বলা হয়ে থাকে, আদি ইদু মিশমি এবং অন্যান্য উপজাতি, ১ম বা খ্রিস্টপূর্ব ১ম সহস্রাব্দে প্রাচীন তিব্বত থেকে চলে এসেছিল। তারা লোয়ুতে এসে থেমেছিল বলে মনে করা হয়। সপ্তম শতাব্দীর আশপাশে লোয়ু তিব্বতীয় নিয়ন্ত্রণে ছিল। যদিও সমস্ত সময়েই ইদু মিশমিরা এখানে বসবাস করত, কিন্তু, নেফা এবং ব্রিটিশ রাজের সময় থেকেই অনিনি আনুষ্ঠানিকভাবে স্বীকৃতি পেয়েছিল। দ্বিতীয় বিশ্বযুদ্ধের সময় অনিনির গুরুত্ব বৃদ্ধি পেয়েছিল, যখন আসামের লেদো রোডের মাধ্যমে চীনে খাদ্য সরবরাহ ও সৈন্য প্রেরণের দরকার হয়েছিল। ১৯৪৭ সালে ভারতের অন্যান্য অংশের মতো অনিনিও ভারত অধিরাজ্যের একটি অংশে পরিণত হয়। এই সময় চীন প্রজাতন্ত্রের অরুণাচলের বেশিরভাগ অংশ দাবি করে বসে, এর ফলে তখন থেকেই এটি এবং আকসাই চিন বিবাদাত্মক স্থানে পরিণত হয়। ১৯৪৯ সালে গণচীনের উত্থান হয়, এবং একবার ব্রিটিশরা ১৯৫০ সালে চলে যাবার পর, অরুণাচল এবং আকসাই চিন বিবাদাত্মক স্থানরূপে পরিচিত হয়ে আছে। ১৯৮০ সালের জুনে, লোহিত জেলা থেকে খণ্ডিত করে, অবশেষে দিবাং উপত্যকা জেলা তৈরি করা হয়েছিল, এবং অনিনিকে রাজধানী হিসাবে ঘোষণা করা হয়েছিল। সেই থেকে অনিনিই একমাত্র জেলা সদর, যার ভারতের বাকি অংশের সাথে সঠিক রাস্তার যোগাযোগ নেই।

সঠিক অনুচ্ছেদ শিরোনাম কোনটি?
titleA. উচ্চতা
titleB. ব্যুৎপত্তি
titleC. ভূগোল
titleD. ইতিহাস
উত্তর: titleD
সুরেন দাশ ১৯৪১ সালে বেলা দাশের সাথে বিবাহবন্ধনে আবদ্ধ হন। তার কনিষ্ঠ ভ্রাতা নজরুল গবেষক সুধীন দাশ। ভাতৃস্ত্রী নীলিমা দাশ নজরুল সঙ্গীতের শিল্পী। নিজ সন্তানদের মধ্যে অলকা দাশ উচ্চাঙ্গ ও নজরুল সঙ্গীতের শিল্পী। পিতার দেহাবসানের পর ১৯৮৬ সাল থেকে অলকা দাশ সঙ্গীত শিক্ষার্থী সম্মিলন-এর অধ্যক্ষের দায়িত্ব পালন করে আসছেন। এছাড়াও পুত্র সুব্রত দাশ, মানস কুমার দাশ ও তাপস কুমার দাশ প্রত্যেকেই নজরুল সঙ্গীতের শিল্পী।

সঠিক অনুচ্ছেদ শিরোনাম কোনটি?
titleA. পরিবার
titleB. মৃত্যু
titleC. সঙ্গীত শিক্ষা জীবন
titleD. সাহিত্যকর্ম
উত্তর: titleA
একটি নতুন রেল স্টেশন হিসাবে, এই স্টেশন ভাল পাবলিক পরিবহন দ্বারা সংযুক্ত হয়নি। স্টেশনে সবচেয়ে সরাসরি সেবা ট্যাক্সি, যা দরিদ্র দ্বারা অগ্রাধিকারযোগ্য নয়। কেবলমাত্র পশ্চিমবঙ্গের সারফেস ট্রান্সপোর্ট কর্পোরেশনের বাস রুটগুলি সরাসরি স্টেশনটি পরিবেশন করে। স্টেশন থেকে ১ কিলোমিটার দূরত্বে অবস্থিত কলেজ রোডের মধ্য দিয়ে অন্য বাসগুলি চলছে। একটি যাত্রার জন্য ভারী ব্যাগপত্রের সঙ্গে এই ১ কিমি হাঁটা প্রায়ই অসম্ভব। পরিবহন সংযোগের অভাবের কারণে, অনেক মানুষ এই স্টেশনে এড়ানো যায়। গার্ডেন রিচ থেকে একটি অনিয়মিত স্টিমার সার্ভিসও রয়েছে।
হাওড়া স্টেশনের বাস টার্মিনালের অংশকে কেন্দ্রস্থলের সামনে স্থানান্তর করার পরিকল্পনা রয়েছে, বিশেষ করে কলকাতা বন্দর কর্তৃপক্ষের জন্য, কিন্তু কিছুই বাস্তবায়িত হয়নি।

সঠিক অনুচ্ছেদ শিরোনাম কোনটি?
titleA. সমালোচনা
titleB. সুবিধা
titleC. পরিসেবা
titleD. ইতিহাস
উত্তর: titleA
বিখ্যাত চুনার দুর্গকে কেন্দ্র করে এই শহর ও তার পার্শ্ববর্তী অঞ্চলের ইতিহাস গড়ে উঠেছে। কথিত আছে উজ্জয়িনীরাজ বিক্রমাদিত্যের ভাই ভর্তিনাথ দুর্গটি স্থাপন করেন । মুঘল আমলে শেরশাহ দুর্গটি বিবাহের যৌতুক হিসাবে পান। এই দুর্গকে কেন্দ্র করে মুঘল ও পাঠানদের মধ্যে বহুবার যুদ্ধ সংঘটিত হয়েছে। অবস্থানগত কারণে তৎকালীন শাসকদের কাছে দুর্গটির আকর্ষণ ছিল দুর্নিবার। ১৫৭৫ খ্রিষ্টাব্দে আকবর দুর্গটি অধিকার করেন এবং তা অষ্টাদশ শতাব্দীর কিছুকাল পর্যন্ত মুঘলদের অধিকারে থাকে। পরে সেটি অযোধ্যার অধীনে যায়। পরিশেষে ১৭৬৪ খ্রিষ্টাব্দে বক্সারের যুদ্ধের পর চুনার দুর্গটি ইংরেজদের অধীনে আসে।

সঠিক অনুচ্ছেদ শিরোনাম কোনটি?
titleA. চুনার দুর্গ
titleB. ঐতিহাসিক চুনার
titleC. ভৌগোলিক অবস্থান
titleD. চুনারের দ্রষ্টব্য বিষয়
উত্তর: titleA
কাইফ ২০০০ সালে দক্ষিণ আফ্রিকার বিরুদ্ধে বেঙ্গালুরুতে টেস্ট ক্রিকেটে আত্মপ্রকাশ করেন।

তাঁর প্রথম আন্তর্জাতিক ক্যারিয়ারটা তেমনটা ভাল হয়ে উঠতে পারেনি, মাঝে মধ্যে অসামান্য দুর্দান্ত পারফরম্যান্স কিন্তু সাধারণ ব্যাটিং। তার সবচেয়ে বিখ্যাত পারফরম্যান্স হল ২০০২ ন্যাটওয়েস্ট সিরিজের ফাইনালে তাঁর করা ৭৫ বলে ৮৭* ভারতকে ৩২৬ রানের লক্ষে পৌঁছাতে সহায়তা করেছিল এবং তিনি তাঁর প্রথম ম্যান অব দ্য ম্যাচ পুরস্কার এনে দিয়েছিল। তারপর, ২০০৪ সালের শেষদিকে বাংলাদেশের বিপক্ষে সিরিজে তিনটি ওয়ানডেতে ধারাবাহিকতার জন্য তাকে ম্যান অফ দ্য সিরিজ পুরস্কার দেওয়া হয়।

কাইফ খুব মাত্র ২০ বছর বয়সে দক্ষিণ আফ্রিকার বিপক্ষে টেস্ট অভিষেক করেছিলেন। কিছু সাধারণ পারফরম্যান্সের পরে বাদ পড়লেও ২০০৪ এর শেষদিকে দুটি হাফ সেঞ্চুরি করে অস্ট্রেলিয়ার বিপক্ষে টেস্ট দলে দুর্দান্ত 
ভাবে ফিরে আসেন তিনি। তাঁর খুব দ্রুত দৌড়ানার ক্ষমতা, একজন দুর্দান্ত কভার ফিল্ডার এবং উল্লেখযোগ্যভাবে তার তত্পরতা এবং নির্ভুল নিক্ষেপের জন্য বার বার তার ভারতীয় ক্রিকেট দলে ডাক এসেছে।

২০০৩ সালের ১০ ই মার্চ, জোহানেসবার্গে শ্রীলঙ্কার বিপক্ষে বিশ্বকাপের একটি ম্যাচে চার চারটি ক্যাচ ধরায় একটি বিশ্ব রেকর্ড করেন, বিশ্বকাপের ম্যাচে সর্বাধিক ক্যাচে ধরার রেকর্ডটি।

ভারতীয় টিম ম্যানেজমেন্ট তাকে মিডল অর্ডারে ব্যবহার করতে বেশি ঝোঁক দিত, যদিও তার সাফল্যগুলি প্রায় সর্বদা ওপরে ৩ নম্বর খেলে এসেছিল ৭ নম্বর নয়।

তিনি ঘরোয়া গেমসে এবং কাউন্টি ক্রিকেটে তাঁর স্বাভাবিকভাবে ৩ নম্বরে ব্যাট করতেন। তবে দ্রাবিড়, রায়না ও যুবরাজের মতো খেলোয়াড়েদের জায়গায় কাইফের ধারাবাহিকভাবে ৩ নম্বরে খেলা অসুবিধা হয়েছিল। পরবর্তীকালে, গ্রেগ চ্যাপেল এবং রাহুল দ্রাবিড়কে অধিনায়ক নিযুক্ত হওয়ার সাথে সাথে রান বাড়ানোর জন্য ইরফান পাঠান বা মহেন্দ্র সিং ধোনি উভয়কেই তিন নম্বর ব্যাট করতে দেওয়া হয়েছিল।

২০০৬ সালের মার্চ মাসে, নাগপুরে ইংল্যান্ডের বিপক্ষে প্রথম টেস্টে আহত যুবরাজ সিংয়ের জায়গায় তাকে টেস্ট দলে ফিরিয়ে আনা হয়েছিল। তিনি ৯১ রান করে সর্বোচ্চ রানকারী হওয়া সত্ত্বেও, যুবরাজ যখন সুস্থ হয়ে ফিরে এলেন তখন কাইফ বীণা কারণে পরের ম্যাচে থেকে বাদ দেওয়া হয়েছিল। তবে, তাঁর আর একটি সুযোগ আসে যখন শচিন তেন্ডুলকর আহত হন এবং তিনি ওয়েস্ট ইন্ডিজ সফরে চারটি টেস্টে খেলার সুযোগ পান। দ্বিতীয় টেস্টে তিনি অপরাজিত ১৪৮ রান করেছিলেন, তাঁর জীবনে প্রথম টেস্ট সেঞ্চুরি।

২০০৬ সালের এর শেষদিকে ওয়ানডে দল এবং টেস্ট দল থেকে তাকে বাদ দেওয়া হয়েছিল। ২০০৮ সালের এপ্রিলে দক্ষিণ আফ্রিকার বিপক্ষে দ্বিতীয় টেস্টের জন্য তাকে টেস্ট দলে আবার ডাকা হয়েছিল, তবে তিনি খেলেনি।

সঠিক অনুচ্ছেদ শিরোনাম কোনটি?
titleA. আন্তর্জাতিক কর্মজীবন
titleB. ব্যক্তিগত জীবন
titleC. ইন্ডিয়ান প্রিমিয়ার লীগ
titleD. রাজনৈতিক জীবন
উত্তর: titleA
নাওয়াবির জন্ম ১৯৮৩ সালে এবং তিনি তেহরানে একটি শিয়া মুসলিম পরিবারে বড় হন। এর মধ্যে তিনি ১৯৮৫ সালে জার্মানিতে এবং ১৯৮৬ সালে লন্ডনে যান ১৯৮৮ সালে তেহরানে ফেরত আসার আগে। তার পরিবার অসাম্প্রদায়িক বা ধর্মপ্রাণ না হলেও স্কুলে তাকে নরক এবং ক্ষুদ্রতম পাপেও নরকে যাওয়ার উপর বিশ্বাস শেখানো হয়। নাওয়াবি বুঝে নিয়েছিলো যে পরকাল যদি অনন্তকালের জন্য স্থায়ী হয় সেক্ষেত্রে মানুষের উচিত দুনিয়ার চাইতে পরকালকেই অত্যধিক গুরুত্ব দেওয়া। তবুও তিনি তার চারপাশে এমন কিছু মানুষকে দেখেন, যারা পরকালের গুরুত্বে বিশ্বাস করলেও এটাকে পরম গুরুত্ব দেওয়ার মত করে কাজ করতো না। নরককে যেকোনো ভাবেই এড়াতে তিনি বুদ্ধির বয়সের (১৫, মেয়েদের ক্ষেত্রে ৯) আগে আত্মহত্যার পথ বিবেচনা করেছিলেন, যেহেতু সে বয়সের আগে করা পাপ (আত্মহত্যা সহ) অনুমান-অনুসারে ‘গণনায়’ আনা হতো না, যদি তা তাকে অন্তত জান্নাতের সর্বনিন্ম স্তরেও নিয়ে যেত। ১২ বছর বয়সে নাওয়াবি স্কুলের জানালা দিয়ে লাফ দিয়ে আত্মহত্যার চেষ্টা করেন, তবে তিনি সফল হননি। যেটির জন্য তাকে ৭ মাস হুইলচেয়ার ব্যবহার করতে হয় এবং এক বছরের জন্য তাকে স্কুল পরিত্যাগ করতে হয়।

সঠিক অনুচ্ছেদ শিরোনাম কোনটি?
titleA. Atheist Republic
titleB. যৌবনকাল
titleC. প্রতিষ্ঠা
titleD. ধর্মত্যাগ এবং প্রবাস
উত্তর: titleB
ত্যাও খাম্‌টি আহোম রাজা চুখাংফার তৃতীয় পুত্র। চুখাংফার মৃত্যুর পরে তাঁর দুজন জ্যেষ্ঠ পুত্র চুখ্রাম্‌ফা ১৩৩২ সাল থেকে ১৩৬৪ সাল পর্যন্ত এবং চুতুফা ১৩৬৪ সাল থেকে ১৩৭৬ সাল পর্যন্ত রাজত্ব করেন। ১৩৭৬ সালে চুতুফাকে চুতীয়ারা প্রতারণা করে হত্যা করে। বুঢ়াগোহাঁই এবং বরগোহাঁইকে মাথা করে আহোম প্রধানরা কোনো রাজকুমার সেই সময় রাজসিংহাসনের জন্য উপযুক্ত নয় বলে সিদ্ধান্ত নেয়। চার বছর কাল মন্ত্রীরাই রাজ্য পরিচালনা করে। অবশেষে রাজা ছাড়া রাজ্য চালানো কঠিন দেখে তাঁরা ত্যাও খাম্‌টিকে ১৩৮০ সালে স্বর্গদেউ করে।

সঠিক অনুচ্ছেদ শিরোনাম কোনটি?
titleA. চরিত্র ও উত্তরাধিকার
titleB. রাজপরিবারের ঘটনা
titleC. হত্যা
titleD. পূর্বপুরুষ এবং সিংহারোহণ
উত্তর: titleD
যখন একটি বৃহত ফিসাইল পারমাণবিক নিউক্লিয়াস যেমন- ইউরেনিয়াম-২৩৫ বা প্লুটোনিয়াম-২৩৯ নিউট্রন গ্রহণ করে, তখন এটি পারমাণবিক শৃঙ্খলা বিভাজন হতে পারে। ভারী নিউক্লিয়াস দুটি বা ততোধিক হালকা নিউক্লিয়াসে বিভক্ত হয়ে যায়, (বিভাজন পণ্যগুলি) নিঃসরণ করে গতিশক্তি, গামা বিকিরণ এবং মুক্ত নিউট্রন কণা। এই নিউট্রন এর একটি অংশ অন্যান্য ফিসাইল পরমাণু দ্বারা শোষিত হতে পারে এবং আরও বিভাজনের ঘটনা শুরু করতে পারে, যা আরও নিউট্রন নিঃসরণ করে, এবং শীঘ্রই। এটি একটি পারমাণবিক শৃঙ্খলা বিক্রিয়া হিসাবে পরিচিত।

এ জাতীয় পারমাণবিক শৃঙ্খলা বিক্রিয়া নিয়ন্ত্রণ করতে নিউট্রন বিষ এবং নিউট্রন মডারেটর নিউট্রনের অংশ পরিবর্তন করতে পারে, যা আরও বিস্ফোরণ ঘটায়। যদি পর্যবেক্ষক যদি অনিরাপদ পরিস্থিতি সনাক্ত করে, তা হলে পারমাণবিক চুল্লীগুলি বিভাজন বিক্রিয়া বন্ধ করতে সাধারণত স্বয়ংক্রিয় এবং ম্যানুয়াল ব্যবস্থা থাকে।

সঠিক অনুচ্ছেদ শিরোনাম কোনটি?
titleA. শীতলীকরণ ব্যবস্থায়
titleB. পারমাণবিক জ্বালানী চক্র
titleC. চুল্লীর ধরন
titleD. বিভাজন
উত্তর: titleD
দ্বিতীয় বিশ্বযুদ্ধের সময় ইতালীয়দের কাছ থেকে মুক্তির আশায় ইদ্রিস ব্রিটিশদের সমর্থন করেছিলেন। তিনি সেনুসি গোত্র এবং সিরেনাইকার জাতীয়তাবাদীদেরকে অক্ষশক্তির বিরুদ্ধে এবং মিত্রবাহিনীর পক্ষে লড়াই করার জন্য নিয়ে আসেন। সেনুসি গোত্রীয় লোকেরা জার্মান ও ইতালীয় সেনাদের সম্পর্কে ব্রিটিশ ৮ম আর্মিকে গুরুত্বপূর্ণ গোয়েন্দা তথ্য দিয়ে সহায়তা করেছিল। জার্মান ও ইতালীয় বাহিনীর পরাজয়ের পর সিরেনাইকার ব্রিটিশ সামরিক প্রশাসনের সহায়তায় তিনি সিরেনাইকার আমির হিসেবে তার রাজধানী বেনগাজিতে ফিরে আসেন এবং সরকার গঠন করেন। উত্তর আফ্রিকায় জার্মান ও ইতালীয় বাহিনীকে পরাজিত করার জন্য ব্রিটিশ সাম্রাজ্যকে সহায়তা করায় ১৯৪৮ খ্রিষ্টাব্দে তাকে ব্রিটিশ অর্ডার অফ গ্র্যান্ড ক্রস প্রদান করা হয়।

সঠিক অনুচ্ছেদ শিরোনাম কোনটি?
titleA. লিবিয়ার বাদশাহ
titleB. পরিবার
titleC. দ্বিতীয় বিশ্বযুদ্ধ
titleD. ক্ষমতাচ্যুতি ও বহিষ্কার
উত্তর: titleC
ভাস্কর্য চর্চার আগে হামিদুজ্জামান খান জলরঙের চিত্রকর্ম প্রদর্শন ও বিক্রয় করে খ্যাতি লাভ করেন। আর্ট কলেজের ছাত্র থাকাকালীন হামিদের বেশ কিছু জলরঙের চিত্রকর্ম জয়নুল আবেদীন ক্রয় করেন। বাংলাদেশে প্রতিষ্ঠিত প্রথম গ্যালারি 'আর্ট অ্যাসেম্বল গ্যালারি'-তে হামিদের একটি জলরঙের প্রদর্শনী অনুষ্ঠিত হয় এবং সেখানে তাঁর অনেকগুলো চিত্রকর্ম বিক্রয় হয়। এছাড়া ১৯৬৩ থেকে ১৯৬৯ পর্যন্ত হামিদের অঙ্কিত জলরঙের চিত্রকর্ম নিয়ে ১৯৬৯ সালে চট্টগ্রাম ক্লাবে প্রদর্শনী হয় এবং সেই প্রদর্শনীর সবগুলো চিত্রকর্ম চট্টগ্রাম ক্লাব কিনে নেয়। প্রাপ্ত অর্থ বিদেশে চিকিৎসা লাভের ক্ষেত্রে হামিদকে সাহায্য করে। 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ১৯৮০ থেকে ২০০০
titleC. কর্মজীবন
titleD. প্রাথমিক ও শিক্ষা জীবন
উত্তর: titleC
একটি চান্দ্র মাসের মধ্যেই যদি সূর্য পরপর দুটি রাশিতে গমন করে, তবে ওই দুটি রাশি সাপেক্ষেই মাসটির নামকরণ করতে হয়, আর নামের আগে "ক্ষয়" শব্দটি বসানো হয়। "ক্ষয় মাস" নাম দেবার কারণ হল, এই ক্ষেত্রে দুটি রাশির জন্য একটি মাস নির্ধারিত হয়। কিন্তু স্বাভাবিক উপায়ে একটি চান্দ্র মাসে সূর্য একটি রাশিতেই গমন করলে, দুটি রাশির জন্য দুটি মাস নির্ধারণ করা হয়।

উদাহরণ হিসেবে, একই মাসে সূর্য "মেষ" ও "বৃষ" রাশিতে গমন করলে, সংশ্লিষ্ট মাসের নাম হবে "চৈত্র-বৈশাখ ক্ষয় মাস"। তখন চৈত্র ও বৈশাখ বলে কোনো আলাদা মাস থাকবে না।

ক্ষয় মাসের উপস্থিতি খুবই বিরল। আনুমানিক ১৯ থেকে ১৪১ বছর পর ক্ষয় মাসগুলি পুনরাবৃত্ত হয়। শেষ ক্ষয় মাস দেখা গিয়েছিল ১৯৮৩ সালে। সেই বছরে ১৫ই জানুয়ারি থেকে ১২ই ফেব্রুয়ারির সময়কাল ছিল "পৌষ-মাঘ ক্ষয় মাস"। ১৩ই ফেব্রুয়ারি থেকে আবার "ফাল্গুন মলমাস" শুরু হয়েছিল।

সঠিক অনুচ্ছেদ শিরোনাম কোনটি?
titleA. বিভিন্ন পঞ্জিকার সম্পর্ক
titleB. ক্ষয় মাস
titleC. চান্দ্র-সৌর পঞ্জিকায় বর্ষ
titleD. বিশেষ অবস্থা
উত্তর: titleB
সমগ্র খেলোয়াড়ী জীবনে আঠারোটি টেস্টে অংশগ্রহণ করেছেন বুধি কুন্দরন। অংশগ্রহণকৃত ৩৪ ইনিংসের মধ্যে ২১টিতেই ব্যাটিং উদ্বোধনে নেমেছিলেন। ব্যাটিং উদ্বোধন করে ৪১ গড়ে রান সংগ্রহ করেন। ১৯৬০ থেকে ১৯৬৭ সালের মধ্যে আঠারো টেস্টে অংশ নিয়ে ৩২.৭০ গড়ে দুই শতক সহযোগে ৯৮১ রান সংগ্রহ করেছিলেন। এছাড়াও, গ্লাভস হাতে উইকেটের পিছনে অবস্থান করে ২৩ ক্যাচ ও সাতটি স্ট্যাম্পিংয়ের সাথে নিজেকে যুক্ত করেন।

১৯৫৮-৫৯ মৌসুমে ইন্ডিয়া ক্রিকেট ক্লাবের সদস্যরূপে সফররত ওয়েস্ট ইন্ডিজ একাদশের বিপক্ষে প্রথমবারের মতো প্রথম-শ্রেণীর ক্রিকেটে অংশগ্রহণ করেছিলেন তিনি। মাত্র দুইটি প্রথম-শ্রেণীর খেলায় অংশগ্রহণের পরপরই পরের বছর অস্ট্রেলিয়ার বিপক্ষে অংশগ্রহণের লক্ষ্যে ভারত দলে তাকে অন্তর্ভূক্ত করা হয়।

১ জানুয়ারি, ১৯৬০ তারিখে মুম্বইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৬৭ তারিখে বার্মিংহামে একই দলের বিপক্ষে সর্বশেষ টেস্টে অংশ নেন তিনি। ২০ বছর বয়সে অভিজ্ঞ উইকেট-রক্ষক ফারুক ইঞ্জিনিয়ারকে পাশ কাটিয়ে কুন্দরনকে ভারত দলে অন্তর্ভূক্ত করা হয়। এ পর্যায়ে যোশী ও তামানেকে পিছনে ফেলে সিরিজের তৃতীয় টেস্টে অংশগ্রহণের সুযোগ মেলে তার। তবে, প্রথম অংশগ্রহণে অস্ট্রেলীয় ফাস্ট বোলার ইয়ানে মেকিফের বলে পুল মারতে গিয়ে হিট উইকেটে কুন্দরনকে বিদেয় নিতে হয়েছিল। কিন্তু, পরের টেস্টেই তিনি ৭১ ও ৩৩ রানের সুন্দর ইনিংস খেলেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মূল্যায়ন
titleC. আন্তর্জাতিক ক্রিকেট
titleD. ল্যাঙ্কাশায়ার লীগে অংশগ্রহণ
উত্তর: titleC